Stanley Park Stadium

Stanley Park er navnet på fotballstadionet som det aldri ble noe av, men som var ment å bygges i Stanley Park i Liverpool i England. Stadionet ble første gang gitt godkjenning til bygging i februar 2003, med en planlagt kapasitet på rundt 60 000. Senere utvikling betydde at stadiondesignet skulle kunne endres for å takle utvidelser til 78 000 tilskuere eller flere.

De første planene 
 Planene ble tatt initiativ til av Liverpool FC for å skifte ut deres nåværende stadion Anfield, og ble først presentert i mai 2002. På den tiden var den foreslåtte kapasiteten 55 000, men det ble senere endret til 61 000. Klubben hadde først annonsert sin intensjon om å bygge et nytt stadion 18 måneder tidligere. Den originale ideen var et stadion med plass til 70 000, som ville koste rundt 200 millioner pund og være ferdig til 2004/05-sesongen.

Det var noen spede forsøk av de lokale myndighetene på å få til en banedeling med byrivalen Everton FC, men dette ble avvist. En banedeling ville ikke være populært hos noen av lagenes tilhengere. Navnet «Stanley Park Stadium» ble foreslått for å oppnå en banedeling, men navnet er (i 2007) ennå ikke 100% bestemt. 

Planene, opprinnelig godkjent i februar 2005, måtte til byrådet i Liverpool for en andre runde, 12 måneder senere, for å sørge for at det foreslåtte stadionet holdt seg innenfor de nye reguleringsplanene. Det ble kunngjort den 11. april 2006 at planen passerte uten kommentarer. Den 8. september 2006 fikk Liverpool FC grønt lys fra byrådet til å utvikle et stadion med 61 000 seter, og det ble gitt en 999 år lang leiekontrakt for området.

Endringer som følge av nye eiere i Liverpool FC 
Etter at George N. Gillett Jr. og Tom Hicks overtok Liverpool FC 6. februar 2007 kom beskjeden om at byggingen av det nye stadionet skulle begynne "svært snart" med en estimert kostnad på 215 millioner pund for den første fasen. Da Gillett ble spurt om han vurderte å selge navnerettighetene til stadion, svart han:"If the naming rights are worth one great player a year in transfer spending, we will certainly look at that as a serious option."
Design og utvikling av stadionet ble gjennomført våren 2007, og byggingen er tenkt å begynne i juli 2007. Stadionet er tenkt ferdig til slutten av 2010.

Den 14. mars 2007 ble mulighetene for en økt kapasitet til 80 000 kunngjort, og det var noe som i tilfelle ville ha gjort dette planlagte stadionet større enn Old Trafford. De største anslagene på det planlagte stadionets kapasitet ble benektet av Rick Parry, men han hintet om at flere sitteplasser ville bli vurdert i revisjonen av stadionplanene, bare ikke i den skala som media rapporterte. Den 25. juli 2007 ble det nye stadiondesignet avslørt på Liverpools  egen hjemmeside.

Ny design
De nye planene for stadionet ble offentliggjort samtidig med en søknad til byrådet i Liverpool. Stadionet er tenkt åpnet i 2010. Det er designet med tanke på fremtidige utvidelser fra 60 000. Fremtidige økninger vil også avhenge av økninger i lokal transportinfrastruktur.

Viktigheten av The Kop har også blitt verdsatt med en kraftig økt kapasitet av denne delen til 18 000 seter. Det nye stadionet vil også inneholde lokaler for «Anfield Sport and Community Centre» og  «Liverpool Hope University», samt utvendig anlegg for tennis and multi-bruk.

Den unike asymmetriske designet, med en 18 000-seters Kop i hjertet, har blitt utviklet som del av den overordnete regnerasjonen av Stanley Park-området. Vestsiden er konkav i form, omfavner effektivt parken og sørger for fasiliteter for lokale unge amatør-spillere og deres foreldre som bruker dagens eksisterende baner.

Den nordre og østlige fasaden vil ha en konveks form mot henholdsvis Priory Road og Utting Avenue, over hager som vil bli utviklet i tradisjonen til Stanley Park. Sør-fasaden på stadionet vil være helt forskjellig, med en mer formell utseende, passende for dens offentlige funksjoner på det som vil bli det nye Anfield Plaza, som vil erstatte dagens Anfield-stadion.

Stadionet vil ha et fundament basert på stein, med glass-fasader ovenfor. Sør-fasaden vil ha mye metall og se utover Plaza. Et viktig element i stadionet vil være de sydøstlige og sydvestlige hjørnene som vil være visuelt åpne, og sørge for utsikt fra parken dypt inn i hjertet av stadionet.

Referanser

Eksterne lenker
 Club's official website page on the proposed stadium
 liverpoolfc.tv – WATCH A FREE VIDEO OF THE NEW ANFIELD
 Liverpool.no - Å gjenoppleve ånden fra The Kop

Fotballstadioner i England
Liverpool FC